ຊາວອົບພະຍົບ ເຊື້ອສາຍລາວ ຈຳນວນ 4,739 ຄົນ ໄດ້ຮັບຄຳສັ່ງ ຖືກເນລະເທດ ກັບຄືນໄປລາວ
ທນ ມາເຣຍເທກູ ຈາກອົງການ SEARAC ກ່າວວ່າ ເພິ່ນຢາກເນັ້ນໜັກເຖິງຄວາມສຳຄັນ ຂອງການຂໍສັນຊາດ ຫສລ ໂດຍສະເພາະພວກອົບພະຍົບ ຜູ້ທີ່ເປັນພົນລະເມືອງຢ່າງຖາວອນ ເພາະມັນເປັນເຄື່ອງມື ໃນການຕໍ່ຕ້ານ ການຖືກເນລະເທດ.
ໃນຂະນະທີ່ ເລືຶ້ອງຄົນເຂົ້າເມືອງ ກຳລັງເປັນຫົວຂໍ້ໃຫຍ່ ທີ່ພາໃຫ້ເກີດມີຄວາມແຕກແຍກ ໃນສອງພັກການເມືອງ ຂອງລັດຖະສະພາ ສະຫະລັດ ຈົນມີການປິດ ລັດຖະບານ ໃນ ບາງສ່ວນລົງ ເປັນເວລາຍາວທີ່ສຸດ ໃນປະຫວັດສາດຂອງປະເທດນີ້ ທ່າມກາງຄວາມ ວຸ້ນວາຍທີ່ພວມເກີດຂຶ້ນ ຢູ່ນີ້ ພວກຊາວອົບພະຍົບ ເຊື້ອສາຍເອເຊຍຕາເວັນອອກສຽງ ໃຕ້ ກໍໄດ້ຮັບຜົນກະທົບ ຈາກນະໂຍບາຍ ກ່ຽວກັບ ຄົນເຂົ້າເມືອງ ແລະ ຄວາມປອດໄພ ຢູ່ຊາຍແດນ ລະຫວ່າງ ສະຫະລັດ ກັບ ເມັກຊິໂກ ຂອງປະທານາທິບໍດີ ທຣຳ ເຊັ່ນກັນ ໂດຍສະເພາະ ແມ່ນ ຊາວອົບພະຍົບ ເຊື້ອສາຍລາວ ຈຳນວນ 4,739 ຄົນ ທີີ່ໄດ້ຮັບ ຄຳສັ່ງເພື່ອການເນລະເທດກັບຄືນໄປລາວ ຊຶ່ງໄຊຈະເລີນສຸກ ຈະນຳເອົາລາຍລະອຽດ ມາສະເໜີທ່ານ ໃນອັນດັບຕໍ່ໄປ ໃນລະຫວ່າງການເຂົ້າມາມີສ່ວນກ່ຽວຂ້ອງ ໃນຂົງເຂດອິນໂດຈີນ ທີ່ປະກອບດ້ວຍ ຫວຽດນາມ ລາວ ແລະ ກຳປູເຈຍ ຂອງສະຫະລັດ ອາເມຣິກາ ໃນຊຸມປີ 1960 ໂດຍ ການເຂົ້າມາມີ ບົດບາດ ໃນບັນຫາຂັດແຍ້ງໃນອິນໂດຈີນ ຈາກການເປັນຫົວເມືອງຂຶ້ນ ຂອງປະເທດຝຣັ່ງ ນັບຕັ້ງແຕ່ປີ 1950 ເປັນຕົ້ນມາ ຊຶ່ງເປັນຂະບວນການຕໍ່ສູ້ເພື່ອ ເອກກະລາດ ແລະການປອງດອງຊາດ ໃຫ້ເປັນນຶ່ງຫວຽດນາມ ທີ່ຮູ້ຈັກກັນຄື ສົງຄາມ ຫວຽດນາມ ທີ່ມັນໄດ້ທະວີຄວາມຮຸນແຮງຂຶ້ນ ດ້ວຍການໃຊ້ຍຸດໂທປະກອນສົງຄາມ ທີ່ທັນສະໄໝ ແລະມີພະລັງທຳລາຍລ້າງທີ່ຮ້າຍແຮ່ງ ເຊັ່ນການຖິ້ມລະເບີດຢ່າງມະຫາ ສານ ໃສ່ເສັ້ນທາງລຳລຽງຍຸດທະສາດ ຢູ່ຕາມເຂດຊາຍແດນ ຫວຽດນາມ ລາວ ແລະ ກຳປູເຈຍ ຕະຫຼອດໄລຍະ 5 ປີ ຈົນໃນທີ່ສຸດ ສົງຄາມດັ່ງກ່າວ ກໍໄດ້ສິ້ນສຸດລົງ ໃນປີ 1975 ແລະ ປະຊາຊົນໃນສາມປະເທດດັ່ງກ່າວ ກໍໄດ້ຮັບຜົນກະທົບຢ່າງໜັກໜ່ວງ ຈາກສູ້ລົບຕົບຕີກັນ ທີ່ໄດ້ເຂັ່ນຂ້າປະຊາຊົນໃນສາມປະເທດ ຫຼາຍກວ່າ 4 ລ້ານຄົນ ແລະທະຫານອາເມຣິກັນ ຫຼາຍເຖິງ 1 ລ້ານ 4 ແສນຄົນ ກໍໄດ້ສູນເສຍຊີວິດ ນັບຕັ້ງແຕ່ ປີ 1975 ເປັນຕົ້ນມາ ປະຊາຊົນໃນສາມປະເທດດັ່ງກ່າວ ໄດ້ພາກັນຍົກຍ້າຍ ໜີໄປຕັ້ງຖິ່ນຖານໃໝ່ ຢູ່ໃນປະເທດທີສາມ ໂດຍສະເພາະ ຢູ່ໃນສະຫະລັດ ໃນປັດຈຸ ບັນນີ້ ມີຊາວອົບພະຍົບເຊື້ອສາຍ ເອເຊຍຕາເວັນອອກສຽງໃຕ້ ຫຼາຍກວ່າ 2 ລ້ານ 7 ແສນຄົນ ທີ່ອາໄສ ຢູ່ໃນປະເທດນີ້ ຊຶ່ງເປັນປະຊາຄົມ ອົບພະຍົບ ທີ່ມີຈຳນວນຫຼາຍທີ່ ສຸດ ໃນເວລານັ້ນ ຕົກມາໃນປີ 1996 ກົດໝາຍອາຍາ ໄດ້ຖືກຂະຫຍາຍຄວາມໝາຍອອກໄປຢ່າງກວ້າງ ຂວາງ ຂອງຄຳວ່າ  ຊຶ່ງຢູ່ພາຍໃຕ້ ກົດໝາຍຄົນເຂົ້າເມືອງ ທີ່ກວມລວມເອົາ ການກະທຳຜິດທາງອາຍາ ທີ່ແຕກຕ່າງກັນໄປ ຫຼາຍກວ່າ 50 ກໍລະນີ ໃນ 21 ໝວດ ລວມທັງບາງກໍລະນີ ທີ່ບໍ່ແມ່ນ ຫຼືພາຍໃຕ້ກົດ ໝາຍອາຍາຂອງລັດ ອີງຕາມຂໍ້ມູນສະຖິຕິ ຂອງສູນກາງດ້ານນະໂຍບາຍຄົນເຂົ້າເມືອງ ພົບວ່າ ມີ 68 ເປີເຊັນ ຂອງພົນລະເມືອງ ເຊື້ອສາຍເອເຊຍຕາເວັນອອກສຽງໃຕ້ ທີ່ອາໄສ ຢູ່ໃນ ສະຫະລັດ ຢ່າງຖືກຕ້ອງຕາມກົດໝາຍ ໃນຖານະເປັນພົນລະເມືອງຢ່າງຖາວອນ ຜູ້ທີ່ຍັງບໍ່ທັນໄດ້ສັນຊາດເທື່ອ ຊຶ່ງພວກທີ່ໄດ້ຮັບຄຳສັ່ງໃຫ້ ເນລະເທດກັບຄືນໄປປະເທດ ຕົ້ນກຳເນີດນັ້ນ ແມ່ນຢູ່ໃນຖານະດັ່ງກ່າວນີ້ ແລະສ່ວນຫຼາຍ ຈະຖືກເນລະເທດ ຍ້ອນສາ ເຫດ ຂອງການທຳຜິດທີ່ບໍ່ຮ້າຍແຮງ ຫຼື ບໍ່ກ່ຽວຂ້ອງກັບກົດໝາຍຄົນເຂົ້າເມືອງແຕ່ຢ່າງ ໃດເລີຍ ພວກຄົນເຫຼົ່ານີ້ ບໍ່ໄດ້ຮັບການປຶກສາທາງດ້ານກົດໝາຍ ແລະ ການສຶກສາຄົ້ນ ຄວ້າ ເມື່ອບໍ່ດົນມານີ້ ພົບວ່າ 60 ເປີເຊັນ ຂອງພວກອົບພະຍົບດັ່ງກ່າວ ທີ່ຖືກຄວບຄຸມ ໂຕ ໂດຍກົມກວດຄົນເຂົ້າເມືອງ ແມ່ນບໍ່ມີທະນາຍຄວາມເລີຍ ທ່ານນາງ ຄາທຣີນາ ດີຊອນ ມາເຣຍເທກູ ເປັນຜູ້ອຳນວຍການດ້ານນະໂຍບາຍແຫ່ງ ຊາດ ທັງເປັນຜູ້ນຳພາ ແລະປະສານງານ ໃນການເຄື່ອນໄຫວລະດັບຊາດ ຂອງອົງການ ຈັດຕັ້ງ Southeast Asia Resource Center ທີ່ເອີ້ນຫຍໍ້ວ່າ SEARAC ຊຶ່ງເປັນ ອົງການເພື່ອສົ່ງເສີມຄວາມສາມາດ ໃນການໃຊ້ສິດຂັ້ນພື້ນຖານ ຂອງຊາວອາເມຣິກັນ ເຊື້ອສາຍ ກຳປູເຈຍ ລາວ ແລະ ຫວຽດນາມ ດ້ວຍການພະຍາຍາມສົ່ງເສີມໃຫ້ມີຄວາມ ຍຸຕິທຳ ແລະຄວາມທ່ຽງທຳ ໃນສັງຄົມ ພາຍໃນກຸ່ມປະຊາຄົມ ກຸ່ມດັ່ງກ່າວນີ້ ຊຶ່ງທ່ານນາງ ໄດ້ກ່າວກ່ຽວກັບ ອົບພະຍົບຊາວລາວ ວ່າ ເມື່ອຂ້າພະເຈົ້າສອບຖາມ ທ່ານນາງ ມາເຣຍເທກູ ວ່າ ສ່ວນພວກທີ່ຍັງບໍ່ທັນໄດ້ຖືກສົ່ງ ກັບຄືນໄປລາວນັ້ນ ພວກເຂົາເຈົ້າຢູ່ໃສ່? ທ່ານນາງຕອບວ່າ ຂ້າພະເຈົ້າຖາມຕໍ່ໄປວ່າ ສ່ວນພວກຄົນລາວ ທີ່ຖືກສົ່ງກັບຄືນໄປລາວ 206 ຄົນນັ້ນ ແມ່ນ ຫຍັງເກີດຂຶ້ນກັບພວກເຂົາເຈົ້າ ເມື່ອພວກເຂົາເຈົ້າຖືກສົ່ງກັບໄປລາວ? ທ່ານນາງຕອບວ່າ ສາເຫດທີ່ມີແຕ່ 206 ຄົນ ທີ່ຖືກສົ່ງກັບຄືນໄປລາວ ກໍເພາະວ່າ ລາວ ແລະ ສະຫະລັດ ຍັງ ບໍ່ທັນມີຂໍ້ຕົກລົງ ຫຼື ບົດບັນທຶກຄວາມເຂົ້າໃຈ MOU ນຳກັນເທື່ອ ບໍ່ຄືກັບ ກຳປະເຈຍ ແລະຫວຽດນາມ ຊຶ່ງທ່ານນາງ ມາເຣຍເທກູ ກ່າວວ່າ ເຖິງແມ່ນວ່າ ສະຫະລັດ ໄດ້ອອກມາດຕະການງົດອອກວີຊາ ກໍຕາມ ທ່ານນາງ ມາເຣຍເທກູ ກ່າວຕື່ມວ່າ ແລະອີກສາເຫດນຶ່ງທີ່ທາງການລາວ ຮັບເອົາພວກອົບພະຍົບຊາວລາວຄືນ ໃນຈຳນວນ ພຽງເລັກນ້ອຍນັ້ນ ທ່ານນາງ ມາເຣຍເທກູ ອະທິບາຍວ່າ ທາງການລາວ ຈະຮັບເອົາແຕ່ ພວກອົບພະຍົບລາວ ທີ່ຍັງຖືໜັງສືເດີນທາງລາວຢູ່ ແລະໄດ້ເຂົ້າໄປພົວພັນກັບທາງສະ- ຖານທູດລາວ ປະຈຳ ສະຫະລັດ ຢູ່ໃນນະຄອນຫຼວງ ວໍຊິງຕັນ ໃນໄລຍະເຈັດປີເທົ່ານັ້ນ ສ່ວນພວກອົບພະຍົບຊາວລາວ ທີ່ບໍ່ມີໜັງສືເດີນທາງຂອງລາວ ຫຼື ໜັງສືເດີນທາງຂອງ ລາວ ໝົດອາຍຸ ແລ້ວບໍ່ໄດ້ໄປຕໍ່ອາຍຸ ກໍຖືວ່າຂາດໄປນັ້ນ ທາງການລາວ ກໍບໍ່ຢາກຈະຮັບ ເອົາພວກຄົນເຫຼົ່ານີ້ຄືນ ແລະໂດຍສ່ວນໃຫຍ່ ພວກທີ່ອົບພະຍົບຍົກຍ້າຍເຂົ້າມາອາໄສ ຢູ່ໃນສະຫະລັດ ພ້ອມກັບພໍ່ແມ່ ໃນເວລາຍັງເຍົາໄວ ຫຼື ໄດ້ຮັບການຮັບປະກັນເອົາມາ ໂດຍຍາດຕິພີ່ນ້ອງ ທີ່ໄດ້ມາຕັ້ງຖິ່ນຖານ ແລະໄດ້ຮັບສັນຊາດອາເມຣິກາ ກ່ອນໜ້າ ແລ້ວນັ້ນ ບາງຄົນອາໄສໄປແຕ່ລະວັນ ໂດຍບໍ່ຫົວຊາທີ່ຈະໄປຂໍສັນຊາດ ອາເມຣິກາ ດ້ວຍສາເຫດອັນນີ້ ພວກເຂົາຈຶ່ງຕົກຢູ່ໃນສະຖານະ ທີ່ບໍ່ມີສັນຊາດ ເມື່ອກະທຳຜິດທາງ ກົດໝາຍ ບໍ່ວ່າຈະໜັກ ຫຼືເບົາ ພວກຄົນເຫຼົ່ານີ້ ຈຶ່ງໄດ້ຖືກກົມກວດຄົນເຂົ້າເມືອງຂອງ ສະຫະລັດ ອອກຄຳສັ່ງໃຫ້ເນລະເທດ ຂ້າພະເຈົ້າ ຍັງສົງໄສວ່າ ພວກອົບພະຍົບຊາວລາວ ທີ່ໄດ້ຮັບຄຳສັ່ງໃຫ້ເນລະເທດ ຈຳ ນວນ 4,533 ຄົນ ທີ່ຍັງບໍ່ທັນຖືກເນລະເທດ ນັ້ນ ໄປຢູ່ໃສ? ທ່ານນາງ ມາເຣຍເທກູ ກ່າວ ວ່າ ທ່ານນາງ ມາເຣຍເທກູ ກ່າວວ່າ ເພິ່ນພະຍາຍາມເຮັດວຽກກັບປະຊາຄົມຊາວອາເມຣິກັນ ເຊື້ອສາຍເອເຊຍຕາເວັນອອກສຽງໃຕ້ ເພື່ອເນັ້ນໜັກເຖິງຄວາມສຳຄັນ ຂອງການຂໍສັນ ຊາດອາເມຣິກາ ໂດຍສະເພາະ ສຳລັບພວກອົບພະຍົບທັງຫຼາຍ ຜູ້ຢູ່ໃນຖານະເປັນພົນ ລະເມືອງຢ່າງຖາວອນ ທີ່ຍັງບໍ່ທັນໄດ້ຂໍປ່ຽນສັນຊາດ ຜູ້ທີ່ອາດຈະບໍ່ຮູ້ຈັກ ບໍ່ມີທຶນຮອນ ຈ່າຍຄ່າທຳນຽມ ຫຼື ບໍ່ມີແຫຼ່ງຂໍຄຳປຶກສາ ຊຶ່ງການຂໍປ່ຽນສັນຊາດ ເປັນເຄື່ອງມືອັນນຶ່ງ ເພື່ອຕໍ່ຕ້ານການຖືກເນລະເທດ